钦定古今图书集成/历象汇编/历法典/第091卷 > 《灵台仪象志三》
## 钦定古今图书集成/历象汇编/历法典/第091卷 > 《灵台仪象志三》

测《地面上高庳近远表》。

测近远高庳之法，如山岳与塔阁等，其说详载于《新法测量全义》诸书中。今以测地半径之法并其度数，演而成表，以为测量法。特更举数题，以明其表之用法如后：

第一题

有人目在地平上之高度若干，求地平或水面上见地平界线相距步里远若干。法曰：“查高度表内目高度，则远度表正对之方内得几丈几尺”，即见远之之丈里也。如人在高阜，目向东方之地平窥地平界线，而目在本地平上高八丈三尺三寸，则其所见东方之地平为三十七里一百零八丈远也。〈见《九十九图》。〉

第二题

有两人相距里数若干，求各从本地空际所能见之天象应高若干。法曰：相距里数，平分两半，而其一半之数。查远度表内，则高度表相对之方内，可得天象应高之度数。假如算此省之道里，相距彼省之道里有四千里，则其一半即二千里。〈见《一百图》。〉查远度表内第八方，则高度表内第八方一百七十三里零三丈五尺，即本天象高度也。若表中所查之高远数，比本表数或多或少，则用两相近数之比例，而依三率法以推定之。又于

京师所测有空际之云气异象，以求天下，何省何

《地之所见法》曰：“先测定本象，离地高若干。”〈见《空际测气》之诸法。〉次照前法查表，即了然矣。